Fond za zaštitu depozita

Podgorica, 30.11.2021. godine

**Održana XXII sjednica Upravnog odbora Fonda za zaštitu depozita**

Upravni odbor Fonda za zaštitu depozita održao je dvadesetdrugu sjednicu, kojom je predsjedavao predsjednik Upravnog odbora Fonda Vesko Lekić.

Upravni odbor Fonda je razmotrio i uvojio predlog Odluke o izmjeni Odluke o usvajanju Finansijskog plana Fonda za zaštitu depozita za 2021. godinu, iz razloga neostvarenja finansijskih prihoda na jednoj i uvećanja finansijskih rashoda na drugoj strani. Neostvarivanje planiranih prihoda uzrokovano je manjim povratom sredstava iz stečajne mase Atlas banke i dijelom iz IBM banke, dok je porast troškova nastao po osnovu troškova kredita koji je Fond zaključio sa Evropskom bankom za obnovu i razvoj.na iznos od 50 miliona eura.

Upravni odbor Fonda je danas razmotrio i usvojio Program rada Fonda za zaštitu depozita za 2022. godinu, a koji je sačinjen na bazi aktivnosti preduzetih na isplati garantovanih depozita deponentima banaka nad kojim je otvoren stečajni postupak, aktivnosti na primjeni Metodologije za obračun premije na bazi rizika pojedine kreditne institucije, aktivnosti vezanih za Radnu grupu 9 u okviru pregovora za pristupanje EU i ostalih aktivnosti vezanih za redovno poslovanje Fonda.

Upravni odbor Fonda je razmotrio i usvojio Finansijski plan Fonda za zaštitu depozita za 2022. godinu, koji je pripremljen na osnovu broja zaposlenih, obaveza i aktivnosti započetih u 2021. godini i planiranih za 2022. godinu, a koje se sastoje od redovnih aktivnosti, aktivnosti isplate garantovanih depozita deponentima banaka nad kojim je otvoren stečajni postupak, aktivnosti vezanih za naplatu premije na bazi rizika. Polazna osnova je izvršenje finansijskog plana za 10 mjeseci 2021. godine i projekcija očekivanih finansijskih prihoda i rashoda u narednoj godini.

Upravni odbor Fonda je razmotrio izvještaj o visini ukupnih depozita, visini garantovanih depozita u bankarskom sistemu Crne Gore i stanju sredstava Fonda na 31.10.2021. godine. Konstatovano je da ukupna sredstva Fonda na 31.10.2021. godine iznose 117,8 miliona eura, ukupni depoziti iznose 4,07 milijardi eura, a garantovani depoziti iznose 1,6 milijardi eura.

Upravni odbor Fonda je na današnjoj sjednici razmotrio i druga tekuća pitanja iz svoje nadležnosti.